
LABGRATGRIUL FARMACIEI LA „CERB“ 

FURNISORUL GURŢII REGALE 
78, CALEA VICTORIEI. (în faţa Pasagiului Român) 
BUCUREŞTI 


Mare depozit de specialităţi străine şi indigene. 

Săpunuri medicinale ei diverse săpunuri pentru toaletă precum: săpu- 
nuri de lapte de crin, bucata 80 bani şi 1,26; săpunuri de violete şi tran- 
dafivi câte 1,25 bucata; săpunuri de familie sau de glicerină câte 30 bani 
bucata, etc. ete., 

Cold-Crâme „Centrali, cel mai vechiu, mai bun ei cel mai răspân- 
dit remediu pentru curățirea coşurilor de pe obraz, pistruilor, petelor 
şi altor asemenea iritaţiuni ale obrazului, un borcan mic 1,25, un bor- 
can mare 1,50. £ 

Capilarină, remediu suveran contra mătreţei şi căderei părului, flacon 
mic 1,35, flacon mare 2 lei. 

Apă de chiniud, regenerator puternic al rădăcinei părului gi răcori- 
tor al pielei capului, flaconu 1,25. 

Petrol à la Hahn, antiseptic al părului, face să dispară mătreaţa şi 
împedică astfel slăbirea rădăcineipărului deci şi căderea lui, flaconul 1,50. 

Apă de gură „Bott“ un antiseptic al gurei, se întrebuinţează cu de- 
osebire de către acele persoane cărora le sângerează lesne gingiile, fla- 
con mic 1 leu, flacon mare 1,75. 

Apă de gură à la Odol, albește şi curăţă dinţii și gingiile, îndepăr- 
tează mirosul urât al gurei şi prin puternica sa acţiune antiseptică dis- 
truge diferitele miasme ale gurei, întărind astfel gingiile. Flaconul 1,50 

Pastă pentru dinți antiseptică şi aromatică borcane de 1 leu şi 1,50 

Apă de Colonia flacon de 1 litru, e A let 

Brilantină pentru păr, barbă şi mustăţi, dă acestora lustru şi le fixează, 
flaconul 75 bani. 

Depilator, remediu peniru a face să dispară părul de pe orice parte 
a corpului, cutia 1,50. 

Esenţă de brad, pentru persoanele slabe de pept şi copii ce sufer de 
tuse măgărească; stropit în casă, răspândeşte un miros plăcut şi răco- 
ritor de brad, purificând aerul. Flaconul 1 leu, 1,50 şi 2 lei. 

Lapte virginal, emulsie vegetală pentru curățirea petelor de pe faţă, 
făcând pielea moale, fragedă şi catifelată, flaconul 1 leu. 

Apă de toaletă, flaconul 1,50, 

Oţet de toaletă, flaconul 1,50. 

Balsam contra bătăturilor flaconul 1 leu. 

Perii peniru dinți de la renumita fabrică Dupont din Paris, diferite 
calităţi şi forme de la 75 bani până la 1,75 bucata, moi sau tari după cerere. 

Diverse articole de cauciuc, irigatoare, pansamente, ape minerale, etc. 

Orice articol din cele enumerate mai sus, precum şi orice medica- 
ment, preparat după reţetele trimise se expediază contra mandat poștal 
sau ramburs, în orice parte a ţărei. 

Cheltueli de transport la orice comandă, 1 leu. 

La comenzi mai mari de 15 lei, se face expediţia franco, adică fără nici 
o plată. 

Fiecare preparaţiune este însoţită de modul de întrebuințare, 
In laborator se execută analize de urină. 

De ce-a trebuit Domn străin? 


we 


datorie ca, dela mic până la mare, să cunoaştem is- 

(5 toria, adică întâmplările prin cari a trecut neamul nos- 

tru. Vitejiile şi izbânzile Voivozilor noştri celor mari, 

ne umplu sufletul de încredere în viitorul neamului ; 

€ dar întâmplările şi faptele, nu de mult petrecute, dela 

cari atârnă soarta ţărei, e de neapărată trebuinţă să le cu- 
noaştem şi pe ele. 

Am arătat şi în alte rânduri neomenia purtărei Turcilor, 
şi cum ne priveau ca o umilită provincie turcească. Iată încă 
vre-o două pilde: In anu! 1849, prinţul Moldovei Gr. A. Ghica, 
împreună cu prinţul Barbu Știrbei al Munteniei au fost che- 
mat la Sultan ca să le dea firmanul de domnie. După multe 
şi nenumărate stăruinţe pe la paşale, li s'a hotărit ziua, când 
vor merge înnaintea Sultanului. Infăţişându-se amândoi, a 
trebuit să cază la pământ şi să sărute împăratului vârful 
papucului. N'au avut voie să stea alături de Sultan pe sofă, 
cum a stat peste vre-o 20 de ani prinţul Carol de Hohen- 
zollern. 

Atâta n'a fost de-ajuns şi, vorba Românului, că «Turcul 
chiar când te dăruește, te arde», s'a împlinit. Peste câteva 
zile, Sultanul trimete Domnului Grigore Alex. Ghica, în dar, 
un armăsar arăbesc. Prinţul era în gazdă la palatul beiu- 
lui Vogoride. Când Dau înştiinţat de sosirea darului, s'a co- 
boriît împreună cu Vogoride ca să-l primească. Aici Ştefan 

Vogoride bei a arătat domnitorului nostru că, după datină, 
în faţa comisului celui mare al Sultanului, trebuiă să să- 
rute scara șelei calului. Grigore Alex. Ghica întâiu s'a îm- 
potrivit, dar, mai apoi, după stăruinţele lui Vogoride, a fost 
nevoit, cu umilinţa în suflet, căci la faţă s'a tăcut galben 
ca de ceară, să sărute scara aurită. 

Acestea le povesteşte un martor ce-a fost faţă, patriotul 
T. Codrescu, în «Uricariul», tom. XII, faţa 66, în notă. 

Această umilire a Domnului avea mare înrâurire asupra 
țărei întregi. Domnul trebuia s'arate supunere şi umilinţă 
Sultanului şi paşalelor; pe boeri, la rândul lor, îi umilea 
şi înjosea Domnul; iar ei în sehimb nejreptăţeau, apăsau 
şi umileau poporul de jos. Soarta norodului mai rea ca a 
vitei: înjosire, jai şi umilinţă, erau partea lui. 

După cum valurile furioase, în drumul lor, crese mereu 
până ajung zdrobitoare; tot astfel obijduirea şi nedrepta- 
tea, pornite dela Sultan şi paşale, creşteau din treaptă în 
treaptă, cu cât s'apropiau de norod şi ajungeau ucipaşe. 

Aceasta şi multe altele vor înprăştia nedomirirea celor ce mai 
stau la îndoială şi se întreabă dacă, în adevăr trebuiă Domn 
străin. Mulți, dacă nu se întreabă, dar simt un fel de jale 
ascunsă. gândind: “Cum, neamul nostru, care a dat un Şte- 
fan şi un Mihaiu, n'a fost în stare să ne dea un Domn pă- 
mâmntean ? 

Acestora trebuie să le răspundem cu fapte, să le dove- 
dim că nu eră numai starea de umilirea Domnilor, cu care 
Turcii se deprinseseră ca şi cu un drept al lor, dar şi alte 
împrejurări mult mai insemnate. Bărbaţi destoinici am fi 
avut destui, dar vremile, amestecul şi inrudirile atâtor Domni 
cu toată boerimea ţărei, încurcaseră mult lucrurile. De aceea 
un Domn pământean eră peste putinţă s'aducă linişte și bună 
rânduială. 

Iată ce serie în această privinţă prinţul Grigore Alex. Ghica, 
despre care vorbirăm mai sus,— într'o scrisoare trimisă mi- 
nistrului de externe al Franței, când numai eră Domn şi stă 
la Paris: 

«Unindu-se Principatele, să li se dea un prinţ sau rege 
străin, spre a le guvernă, căci numai un străin va fi în stare . 
a le face fericite. 

«De li sar da un prinţ pământean, li s'ar face iarăşi cel 
mai mare rău, pentru că eu cunose de pe mine acest lucru. 
Cu ruşine mărturisesc că în timp de şapte ani, cât am dom- 
nit peste Moldova, am făcut o mulţime de nedreptăţi şi de 
nelegiuini. Cugetul mă mustră. Dumnezeu să se îndure şi 
să mă erte Insă ce eră să fac, când aveam rude şi prie- 
teni printre toţi boierii? Cum eră să nu pun ministru pe 
vărul meu, logofăt mare pe cuscrul meu, postelnic pe fiul 
meu, preşedinte divanului pe cumnatul meu; ispravnici 
pe nepoți şi prieteni. privighetori şi poliţai pe oamenii a- 

cestora ? Şi, dacă vre unul din ei nedreptăţea oamenii, dacă 
osândeau pe nevinovaţi, dacă răpeau făţiş cinstea şi averea 
cuivă, ce erà să fac eu?— Puteam să fiu totdeauna drept? 
De-i depărtam din slujbă, trebuieă să rânduesc pe alţii ca 
dânşii, pentru că Rogulamentul Organic nu-mi da voie să 
pun pe ori şi cine eră vrednic. De-i osândeam, mă osân- 
deam pe mine însu-mi, căci mi-i făceam duşmani neîmpăcaţi, 
mă prigoneau, mă ponegreau în fața norodului şi către Sul- 
tan, care vrea să mă aibă atârnat cu desăvârşire şi cărui 
îi eră întru nimic a-mi tăia capul după obiceiul vechiu. Am 
avut simţire de Român, am fost din inimă patriot, sufletul 
meu strigă pururea dreptate. însă puţin puteam face: m'aşi 
fi depărtat din domnie, dar cine altul dintre pământeni pu- 
teă să fie în locul meu, mai bun decât mine? Nevoea mă 
făcea să sufer toate şi să îngădui multe rele.-- O rudă a 
mea schingiuiă şi jăcneă cu toate puterile pe nişte locuitori 
pontaşi ; alţii răpeau moşiile a mii de răzaşi, pecari îi lăsă 
în cea mai mare sărăcie şi ticăloşie; alta jefueă visteriea, 
alta prădă casele obsteşti. M'am încercat, dar în zadar, în 
multe rânduri să fac dreptate, mă hotăram a nesocoti stă- 
ruințele gi rugămintele tuturor, cari săreau pentru unul; insă 
sfârşitul acestor încercări a fost că mi-am căpătat duşmani 
de moarte, cari mă ponegreau în toate părţile. Poarta, după 
obiceiu, credeă tot ce se bârfeă în potriva mea, iar norodul 
auzind din gura boerilor şi a slujbaşilor, credeă îăr'a cer- 
cetă adevărul. Imi trebueă să fac prea mult ca să mă cu- 
noască bine norodul: trebueă să fiu cu boerii mai aspru, 
să fiu chiar tiran. e 

«Insa cum a-şi fi putut face împotriva nedreptăţii ceeace 
inima îmi zicea. când n'aveam destulă putere în mâini, când 
trebuiă să mă tem de intrigi şi de slujbaşii Curţei, când pen- 
tru orice a-și fi făcut. trebuiă să dau seama Vizirului ca ori 
şi cari cârmuitor de paşalâcuri din Turcia? Starea mea eră 
grea, şi mai mulţumit aşi fi fost astăzi. dacă naşi fi mai 
ajuns să mai trăesc nişte zile, în cari am suferit mult, și în 
cari am cunoscut ce vrea să zică zavistia şi duşmănia. De 
aceea dar, trebuie un prinţ străin moştenitor tronului, un 
cap încoronat, care să aibă a face cu marile puteri, cu îu- 
datorire însă ca fiii ori moştenitorii lui, să primească legea 
ortodoxă. Numai aşă prinţ va putea ţinea cumpăna dreptă- 
tei. lar în posturile de miniştri, precum şi celelalte slujbe să 
fie pământeni deştepţi. cari să fie cât de sprijiniți şi de bine 
răsplătiți şi pe viaţă. Tot pe atâta însă supuşi judecăţei şi 
osândiţi, dacă ar face vre-o abatere ori nedreptate. Cu prinţ 
pământean iar s'ar deschide drumul la toţi aristocrații de-a 
nădăjdui fiecare la domnie, lucru din care es intrigi şi clici, 
care sunt cele mai mari nenorociri pentru ţară.» 

Aceste sunt vorbe spuse de un suflet pocăit, care a pă- 
cătuit şi care mărturiseşte, că Înger să fi fost. tot nu puteă 

face altfel, de oarece legăturile de înrudire şi de prietenie 
îl strângeau ca într'un cere de oţel. Orice semn de dreptate 
pentru cei obijduiţi eră prilej de ură în potriva Domnului. 
Domnul eră prinsul boerimei şi trebuiă să facă așa cum îi 
porunceă. lată de ce a trebuit un Domn şi o Doamnă străină. 
Acum înţelegem pe acei boeri patrioţi, cari au fost siliţi să 
calce în picioare mândria lor de neam şi să caute în fami- 
liile domnitoare din Europa un Prinţ, care să le dea des, 
tulă încredere că va duce ţara la liman. 

Acuma, când norocul a fost din partea noastră, ne pare 
lucru lesne această alegere. Nu tot aşa a fost atunci, când 
multe căi erau de apucat şi greu de hotărît care anume va 
duce la izbândă. Numai cunoscând toate hrământările de-atunci, 
toate piedicile, toate duşmăniile şi primejdiile ce amenințau 
iubita noastră patrie, ne putem da seama de talentul şi 
mintea chibzuită a bătrânilor patrioţi. Trebuie să ştim cum 
soarta ţărei atârnă de o aţă de paianjen, care la cea mai 
slabă adiere nepotrivită puteă să ne arunce în prăpastia ro- 
biei la vecinii lacomi. Cunoscând deamănuntul trecutul pu- 
tem preţui patriotismul şi dragostea de neam a bătrânilor 
noştri. Aceste cunoştinţi ne vor aprinde în suflet dorința 
de a fi şi noi vrednici urmaşi ai acestor părinţi. 

Nu trebuie să ne ascundem, mai e încă mult de făcut până 
neamul întreg va îi destul de luminat şi de patriot ca să-și 
poată păstră sfânta neatârnare ce i-au dat'o câteva rânduri 
de eroi. Când vom cunoaşte cât mai amânunţit ce am fost 
şi ce suntem, vom înțelege mai bine ce trebuie să fim. 


Sofia Nădejde. 


ate Zoe 


D vânătoare de balene. 
) nglejii, Olandezii, Norvegianii și Americanii au dus 
( multă vreme un răsboiu înverșunat cu balenele până 
. ce-au ajuns aproape să le stârpească. Cu deosebire 
balenele de Grânlanda,.a câror vânătoare nu eră 
tocmai grea, dar aducătoare de mari câștiguri. Dela 
16835 până la 1872 au tost ocupate cu prinderea acestor 
balene cam vre-o 20.000 de corăbii, cari au câștigat peste 
un miliard și jumătate de lei, din untura de pește și din 
osul de balenă. Intr'acest timp au fost ucise 5.720 de ba- 
lene. Vânătoarea lor ajunsese la culme în 1854, dar apoi 

căzu din an în an prin împuținarea balenelor. 
Celelalte neamuri de balene — așă numite de Finnlanda 
și balenele uriașe — n'au avut căutare până atunci și pen- 

tru că dau puțină untură și puţin os de pește, dar și pen- 
tru că vânătoarea lor e primejdioasă, fiindcă sunt animale 
foarte tari și iuți. De aceea pescarii se mulțumeau numai 
cu balenele moarte aruncate pe uscat de valuri. 

Dar după ce s'au iîmpuţinat balenele de Grânlanda, pes- 
carii au început să caute mijloace de-a prinde balenele uri- 
așe, cari se apropie de altfel de coaste, urmărind stolurile 
de sardele. Dar la prinderea acestora nu mai mergeă cu 
aparatele primitive, trebuiau inventate mijloace mai rafinate. 

Cei ce-au încercat întâiu să prindă balene a fost ameri- 
canul Lilliendahl, care după câţiva ani a încetat plățile cu 
un deficit de 3 milioane de lei. După dânsul a făcut mari 
încercări căpitanul danez Hammer, dar nici el n'a isprăvit 
nimic. Abiă un norvegian Svend Foyn reuși, după - expe- 
rimentări de vre-o 30 de ani, să construiască unelte trainice 
de prins balene. Pe scurt iată care e meșteșugul. O suliță 
de oțel, de 1:/, metru, e asvârlită dintr'un tun în corpul 
balenei. Suliţa (harpuna) are urechi ca ale săgeții, sau ca 
ale undiței, mișcătoare. Acestea stau întinse pe lângă har- 
pună — adică închise — când harpuna e asvârlită din tun. 
In corpul balenei însă se deschid, iar această deschidere a 
urechilor e împreunată cu exploziunea unei bombe în cor- 
pul balenei. Harpuna — de grosimea unui braț, are o bombă 
întrinsa care stă în legătură cu urechile harpunei. Când 
„balena simte harpuna în corpul ei, se dă la fund, mișca- 
rea asta face de se desprind urechile harpunei și bomba 
ia foc. Bine înțeles, harpuna are o mulțime de mecanisme, 
pe cari nu le pot eu descrie. 

Harpuna nu e liberă, ci e legată de un cablu — o funie 
de cânepă, tare încât să poată țineă greutate de 200 de 
tone, și lungă de câte 2—3 chilometri. Cablul e învârtit 
pe lângă un sul cu roată, și cu un mecanism foarte delicat. 

După ce ai împușcat balena ea se lasă în jos cu o iu- 
time mare, mecanismul atunci trebuie să desfășoare ca- 
blul după balenă, alttel balena ar trage corabia în fun- 
dul mării. Când ese balena din fund la suprafață, meca- 
nismul trebuie să înfășoare pe sul cablul, căci altfel el s'ar 
încurcă în adâncimea mării. Cablul trebuie lăsat lung ori 
scurtat după mișcările balenei, și anume cu tot aceeași iu- 
time. Dacă balena fuge în linie dreaptă, târăște după ea 

corabia cu aceeași iuțime, dacă deci cablul n'ar fi lăsat la 
vreme el trebuie să se rupă de intins ce e. 

Despre puterea uriașă a unei balene iți poţi tace idee când 
te gândeşti că ea. chiar după ce bomba a tăcut explozie 
la o adâncime de Ui, metru în carnea ei, totuși este 
în stare să rupă cel mai gros, cablu, cu toate că biata 
corabie urmează mișcările baleiei ca o frunză pe apă. Impuș- 
carea cere o repeziciune şi o exactitate de necrezut Chiar 
cel mai bun dintre cei ce știu să ţintească harpuna pot 
greşi, mai ales când e marea în flux sau când balena e 
de neamul celor de Finnlanda, pentru că aceste balene 
abiă s'arată la suprațață și și dispar ìn adânc. 


O vânătoare de balene. 


Trebuie să fii foarte cu băgre de seamă să nu împuști 
balena în coadă sau în apropierea ei, pentru că în cazul 
acesta n'ai făcut alta decât să înhămezi balena la corabie: 
balena, cu puterea neștirbită întru nimic prin împușcătura 
prin coadă, trage după ea corabia de-a lungul mărilor, ba 
poate și în adânc, cu o iuțeală de fulger. Căpitanul Foyn 
a făcut o călătorie ca asta, căci a împușcat o balenă prin 

coadă și a fost târât de ea două zile și două nopți prin 
toate părțile oceanului, pe vreme de furtună şi printre va- 
luri uriașe. Cumplit drum, să fii legat de o balenă, pe o 
corabie care face salturi, dusă cu o iuțime îmbătătoare 
Dumnezeu știe unde. Fireşte Foyn naveă decât să taie 
cablul, ca să scape de balenă; dar bătrânul eră prea am- 
bițios să facă asta. La urmă a vrut Dumnezeu că sa rupt 
cablul; iar bătrânul a fost numai decât gata să caute altă 
balenă. Ştiu însă că oo să uite nici odată acest drum! 

O interesantă descriere a unei vânătoare de balene ne 
o dă învățatul naturalist Sandberg care, a însoțit pe 
Foyn. 

Să ne intoarcem acum la balena noastră — care, de alt- 
fel, încă multă vreme n'a fost a noastră și care, de sigur, 
nici n'a visat că are să facă o cunoştinţă așă de aproape 
cu noi. Ne pregătirăm tunul, puserăm în el harpuna șiîn- 
cepurăm vânătoarea. De vre-o câteva ori trecurăm foarte 
aproape de balenă, care nu ne purtà nici o grijă, și nici 
nu se gândea să aibă vre-o frică de noi. Asta insă nu o 
spun ca să-i arăt prea multa incredere în puterile ei, nu, 
căci ea eră întradevăr lungă cât corabia noastră, însă de 
groasă ne-o întreceă cu mult. În urmă ea veni în apropierea 
cuvenită, și atunci deterăm foc tunului. Harpuna intreagă 
lungă de peste 14, metru dispăru într'o clipă în spatele 
balenei și avù efectul că balena stăti pe loc ca trăsnită. 
Dintâiu crezurăm că e moartă, după cum se intâmplă ade- 
seaori după harpunare. Insă de odată ea se lăsă în adân- 
cime cu iuțeala săgeţii. Cablul începu să se desfășoare; 
harpuna își deschise cârligele și un sunet surd din apă, 
din mare adâncime, ne vesti că bomba a explodat. Balena 
stete din nou pe loc, ca lovită de trăsnet. Câteva clipe. 
Doamne! Acum începu sălbateca goană. Turbată de durere 
balena alergă în dreapta an stânga, acum eșind la supra- 
față, acum tulgerând drept în jos spre fundul oceanului. 
Corabia noastră legată de acest balaur, eră izbită când 
încolo, când incoace, așă că apele treceau în bunăvoie peste 
pod; eră târită in toate părțile cu iuțeală ce te ameţea. 
Fie care om eră la postul său; fiecare se uită țintă la că- 
pitan, așteptând cel mai mic semn. Aici eră luptă pe viață 
și pe moarte intre doui uriași ai mării legați unul de altul 

iar biruința, după cum, vedeam eu, naveă să fie pe par- 
tea noastră. 

Fiecare dintre acești doui luptători își însemnă drumul 
lor comun cu altă coloare: corabia cu coloare neagră, cu 
fumul ce eșea gros din coş și rămâneă în urmă arătând 
drumul cu întunecatele-i volburi; balena cu coloare roșie, 
impurpurând marea, căci ori de câte ori eșia la suprafață, 
asvârleă pe nări cascade înalte de sânge cari străluceau în 
galbena lumină a soarelui serii ca o ploaie de rubine. Fum 
în aer, sânge pe mare — iată pe unde am rătăcit șincolo 
șincoace. Ca martur al luptei noastre sta în apropiere o 
uriașă stâncă întunecată cu vârful acoperit de nouri, între 
pleșuvele creştete de munți pline de zăpadă, cari mărgineau 
departe orizontul. Nu eră nimic prietenos și cald în acest 
tablou: o potrivită împrejurime pentru o astfel de luptă 
între două minuni ale mării. 

Lupta a durat in chipul acesta mai bine de un ceas, 
până ce puterile balenii slăbiră. Ea începu să sașeze pe-o 
lature; câte odată săgetă din adânc cu atâta iuțime și cu 
atâta putere drept în sus, încât eșiă până la jumătatea ei 
din apă. Dar de acum începu pentru noi adevăratul peri- 
col. Balena își repetă mereu ieșirile din adânc: dacă odată 
ar fi ieşit cumva drept supt corabia noastră, ne-ar fi as- 
vârlit în aer cu corabie cu tot ca pe-o minge! Trebuiau 
acum luate toate. precauţiunile ca să manevrăm cu corabia 
așă ca să fim totdeauna în depărtare de balenă. 

După puţină vreme, balena eră așă de slăbită de pier- 
derea sângelui, încât abiă șe mișcă la suprafață și nu mai 
căută adâncul. Atunci doi pescari îndrăsneți s'apropiară de 
ea cu o barcă și o uciseră cu lovituri de suliți...» 


G. Coşbuc. 


po BEE be 


Ciudăţenii. 


Multe fapte ciudate fac unii oameni; dar n'am auzit ceva care 
să fie ca aceasta: să lași prin testament avere unui animal! O 
damă engleză şi-a lăsat toată averea unui câne. Un ţăran din 
Franţa a făcut moştenitor pe un cal roib. Un Italian a fost şi 
mai cu haz: a lăsat averea unui crap pe care-l ţineă într'un ba- 
sen în grădină. 

Din frumusetile naturale ale Ardealului. 


Cheea Turzii. 


Bucăți de vase dure din timpurile străvechi şi instrumente 
aflate în solul din adâncimea peșterilor ne arată, că Cheea-Turzii 
a fost patria omului preistoric, a lui homo primigenius, pentru 
care peșterile de aici erau foarte bune adăposturi contra intem- 
periilor ai animalelor sălbatice, cu cari el stăteă în luptă con- 
tinuă pe moarte, pe viață. De pe timpul Dacilor şi Romanilor 
nu avem date în privința Cheei, nici urme romane nu s'au gă- 
sit până acuma, cu toate că după cum am amintit, în apropie- 
rea nemijlocită a Cheei s'a aflat orașul roman înfloritor, Potaissa. 


Cuţit de cremene. 


Avem însă date din timpurile mai noui, din timpurile năvă- 
Unit Mongolilor, Tătarilor şi Turcilor, că Cheia serveă de adă- 
post locuitorilor din împrejurime, unde se apărau ca într'o ce- 
tate. Aşă se zice că hanul mongol Bathu sau vre-o oardă de-a 
lui încă ar fi împresurat Cheea Turzii, unde se aflau mii de re- 
lugiaţi, dar n'a putut să o ia. 

Un alt dat pozitiv avem păstrat de istoricul-geograf ardelean 
Truster, din anul 1660. lu acest an Turdenii sau refugiat de 
urgia hoardelor tătare în Chee, dar prin promisiuni falşe fiind 
înşelaţi, au ieşit afară şi au iost luaţi în captivitate de Tătari. 

Cu o jumătate de secol mai în urmă Cheea-Turzii iarăși a 
iost împoporată de cete de voinici. Cum știm pe la începutul 
veacului al XVIII-lea în Ungaria nordică şi în o partea Ardea- 
lului eră în toiul ei revoluția principelui Francisc Râkochy II. 
In Ardeal a organizat răscoala contele Károly. El a adunat în 
deosebite părţi ale ţării cete de glotaşi, pe cari i-a pus sub co- 
manda unui căpitan. Dorvici de fapte vitejești şi voinda'scăpă 
de jugul iobăgiei, mulţi Români sau înrolat în aceste cete şi 
sau purtat atât de vitejeşte, în cât unii din ei au ajuns căpitani 
și vicecăpitani de gloate. Aşă a fost printre alţii Pintea Viteazul, 
căpitan pe la Baia-mare, despre care poporul nostru a păstrat 
multe legende ; In scaunul Arieșului şi în jurul Turzii Karoly 

a nuniit de căpitan pe viteazul român Vichita Balica, de ori- 
gine din Petrid, lângă Cheea Turzii, unde și azi trăește neamul 
Baliceştilor. lar vicecăpitan eră Vasile Negrea român de pe va- 
lea Heşdăţei. 

După ce rescoala Racoţiană a fost sugrumată şi i sa pus 
capăt la 1711 prin pacea dela Sătmar, Palica, ca şi Pintea Vi- 
teazul, n'a depus armele, ci luându-și de adăpost şi bază de ope- 
rațiune Cheea Turzii, a continuat lupta mai departe, în speranţa 
unui viitor mai bun. Un an de zile sa susţinut vitejește Balica 
cu soţii săi, retrăgându-se în Chee când erau copleşiţi de pu- 
terea covărşitoare a armiei împărăteşti. Aici, în încovăieturile 
Cheei și prin peşteri eră neînvins, dar în urmă, la 1712, a fost 
ucis prin trădare. 

Nichită Balica a zidit, după un plan bine chibzuit, cele două 
peşteri din Chee, la cari ne-am oprit paşii. Şi poporul mândru 
şi recunoscător față de vitejii eșiţi din sânul său, a păstrat prin 
veacuri amintirea viteazului căpitan, numind cele două peşteri 
«Cetatea lui Balica» după cum şi au aspectul unor cetăţui de 
munte. 

Şi acum, după această reprivire istorică să ne urmăm mai de- 
parte calea printre stâncile Cheei, pe părâu în sus. Aceleaşi pri- 
veliști răpitoare, aceleaşi stânci uriaşe şi uneori bizare ni se 
prezintă vederii. Tot odată zărim în stânci, cu deosebire pe par- 
tea dreaptă a râului, mai multe „eşteri. Astfel este “peștera fe- 
ciorilor» peştera cea ascunsă, peştera lui Binder. peştera Modo- 
vien, numite astfel după însuşirea lor sau după anumite persoane. 

Mai în sus albia părâuiui e strâmtorată de o pitorească grupă 
de stânci, la poalele cărora apa formează iarăşi o vâltoare. Nu- 
mele ei este Grohota bălții, numită astfel după sunetul valurilor, 
cari izbindu-se de stânci şi bolovani se par a grohoti. În aretul 
acestei vâltori, sus- în peretele de stâncă, cască gura o peșteră, 
numită Peştera din Grohotă, de extensiune foarte mare. In ea 
păstorii îşi adăpostesc oile in timp de noapte sau când asupra 
Cheei să descaruă vre-o vijelie năpraznică. 

Ceva mai în sus de aci, la o nouă îngustimea Cheei, în tim- 
purile de odinioară, în timpurile răshoinice, Cheea eră închisă 
cu porţi de fier, cari erau săpate şi ţintuite în stânci; săpăturile 
lor se pot distinge și azi foarte bine, în ambii păreţi ai Cheei. 

In partea aceasta se află o gaură curioasă, care se alundă ver- 
tical prin o stâncă, de jos în sus. Poporul eră de credinţă, că 
în această gaură sunt ascunse comori uriașe, bani și grămezi 
de aur şi de argint, comorile lui Darie împărat. Dar tot popo- 
rul spune, că comorile nu se pot scoate din afunzime, deoarece 
sunt păzite de balauri fioroşi şi cine ur cuteză să se sloboadă 
în jos prin gaură şi să se apropie de ele, la acela i-a cântat 
cucul, căci nu se mai întoarce viu de acolo. 

Cu toate acestea sa aflat un hornar sau urloier curagios din 
Turda, care a hotărit să-şi incerce norocul. In „vara anului 1780 
s'a dus pe varful stâncei, cu mai mulți soţi, cari legându-l pe 

la brâu cu o funie lungă, l-au lăsat în jos prin gaură, până la 
o adâncime de 32 de stânjeni, măsuraţi după lungimea funiei. 
Na mai putut însă să iasă la lumina zilei, de giaba sau silit 
soții să l scoaţă cu funia. Ba poporul povesteşte, că dela o vreme 
el singur a strigat să nu mai tragă de funie, că mai mulţi îl 
trag în jos decât în sus. In realitate bietul hornar sa strâmto- 
rat în gaură şi acolo i-au rămas ciolanele căzând pradă lăcomiei 
sale. Această întâmplare, păstrată ca legendă la popor a descris-o 
preotul reformat de pe acel timp al Turzii, GyOnzyâsi, făcânu 
nenorocitului şi o poesie. lar poporul a dat gaurei misterioase 
numirea de Gaura hornarului. 

Mai sus de aci suntem surprinşi de o nouă formaţiune de 
stânci, cari împrejmuesc un loc ca o arie, având asemănare cu 
o uriaşe şură. Numele ei este şura lui Balica și poporul poves- 
tește, că căpitanul Balica petrecea adeseori şi se odihneaă aici 
cu feciorii săi. Locul întradevăr are forma unei şuri, dar ea 
este — dupăcum observă un scriitor, vorbind despre Cheea Tur- 
zii — este o şură, «în care îmblătește vijelia şi uraganul vântură». 

Și aci să ne oprim puţin, să ne odihnim ca să ne dăm seamă 
de un lucru. In diterite regiuni ale pământului, dar în deosebi 
în Ardeal, avem mai multe strimtori înguste, formate de stânci 
prăpăstioase şi numite de poporul nostru Chee. Astiel este între 
altele Cheea Turului, în apropiere de Cheea Turzii spre nord, 
intre comunele Tur şi Copand, având mare asemănare cu Cheea 
Turzii. Alta este Cheea Runcului în munţii-Apuseni , apoi Cheea 
Poienii, prin care trece șoseaua dela Poiana spre Aiud şi altele. 
Nici una însă din patria noastră nu se poate măsură cu Cheea- 
Turzii. Ea este cea mai grandioasă, cea mai pompoasă dintre 
ele; este regina Cheelor noastre. 

E natural acum, că fiecare se va întrebă cum sau format 
strimtorile şi cheele peste tot şi în deosebi cum şi prin conlu- 
urarea căror puteri naturale sa format Cheea Turzii în proporţii 
atât de uriașe? Răspunsul la aceasta ni-l dá teoria, bazată pe 
realitate, a formațiunii strâmtorilor şi văilor. Strâmtorile de 
munte ai în general văile, sau format — şi în unele locuri se 
iormează și azi, — sau prin vulcanizm, adech prin erupţiune 
vulcanică, ridicându-se din coasta pământului dealuri şi piscuri, 
şi formându-se printre ele strimtori, sau apoi se formează strim- 
torile prin neptunism, prin torța apelor, prin erosiune sau spă- 
lăcire. Apa adecă în decurs de mii şi mii, chiar milioane de 
ani spălăceşte coame întregi de munţi şi dealuri, făcându-şi cale 
prin ele — și astfel formând văi sau strâmtori. In dealurile de 
calciu, cu deosebire se tormează strimtorile prin erosiune. Acesta 
e cazul şi la Cheea Turzii, ale cărei stânci sunt alcătuite din 
calciu de fura, de coloare sur-alburiu şi ici-colea roşietic. 

Odinioară, în timpurile copilăriei globului nostru terestru, când 
partea cea mai mare a suprafeței lui, şi astfel şi plaiurile Ardea- 
lului nostru, erau acoperite cu apa mărilor neslârşite. în dosul 
Cheei Turzii de azi, în valea în care sunt cele trei sate, Petri- 

dun să estindeă un lac sau mai bine zis un golf de mare. Cu 
“timpul apele golfului au început să-și alle scurgere de-a cur- 
mezişul muntelui, prin locuri puţin mai jos așezat, spre câmpia 
Turzii, spălăcind prin acest loc dealul şi creind astfel Cheea 
noastră, în ani nenumărați. Marea cantitate de apă, cu cât ero- 
siunea se măriă, se răstogoliă în valuri puternice, cu cataracte 
uriașe, până la scurgereă întregului lac, rămânând ca uriaș al 
uriașului rîu de odinioară modesta vale a Hăşdăţii, ca o remi- 
nişcenţă a unor timpuri din viaţa globulului terestru, dispărute 
pentru totdeauna în noianul veșniciei. 

La Cheea Turzii stâncile au aproape aceeaşi înălţime, se ridică 
vertical şi paralel, dela poale ei până la creştet şi cele două 
peșteri — Cetatea lui Balica — sunt de ambele laturi la aceeaşi 
înălțime, ceea ce vă arată că ele au fost odinioară o singură 
peşteră suterană pe care eroziunea apelor a despărțit-o, crein- 
du-se astfel două peșteri deosebite. Acestea sunt tot atâtea do- 
vezi, că Cheia Turzii sa format prin spălăcirea apelor şi nu prin 
erupţiune vulcanică, căci în acest caz stâncile ei ar fi fost arun- 
cate în o neorânduială chaotică, cum se întâmplă aceasta în tot- 
deauna la erupţiuni. Această teorie e adoptată de alt cum de 
toţi geologii din patrie și din străinătate, cari au făcut studii 
asupră Cheii Turzii. 

Și acum să părăsim terenul ştiinţilic şi să ne continuăm calea 
Dela şura lui Balica, nu peste mult vom observă, că stâncile 
încep a se depărtă unele de altele, valea se lărgește şi părâul 
nu mai e mărginit de stânci pleșuve, ci de pajiște verde pe 
ambele lui maluri. La locul Gura-Cheii se mai strâmtează încă 
odată albia, dar trecând şi pe aici, am eşit din lunca pustie a 
stâncilor ei în fața noastră se estinde o vale plăcută, presărată 
cu sate și cu livezi şi ţarine bogate. 

Am eşit din lumea stâncilor pleșuve, cari ne-au prezentat 
atâtea tablouri și peisage, când pitorești, când bizare, dar tot- 
deauna măreţe și împurnătoare și am sosit în regiunea supusă 
cultivării omului. 

S'ar înşelă însă acela care ar crede, că dacă a percurs Cheea 
Turzii de-a lungul ei și a admirat toate încovoiăturile, peșterile 
şi stâncile, a văzut totul, ce prezintă acest loc de frumuseţe na- 
turală neîntrecută. 

Alte privelişti încântătoare i se vor înfăţișă, de alte impresii 
va fi cuprins acela, care va urcă coasta muntelui, despicat de. 
Chee şi-şi va pune piciorul sus pe coama muntelui ei pe mar- 
ginea prăpăstiilor ameţitoare. După urcare nu tocmai de o oră, 
ne am ajuns ţinta, ne aflăm sus pe coama muntelui, deasupra 
Cheii. Calea până aci, ce e drept, e cam ostenicioăsă, căci po- 
teciurile ne duc pieziş printre pietriş şi bolovani, dar oste- 
neala ni se rebonilică prin măreaţa şi larga privelişte, ce ni să 
deschide. Un geograf, răpit de frumuseţile Ardealului, de ta- 
blourile ce el ne înfăţişează la fiecare pas, a zis, că Ardealul 
este o mare carte a naturii, cu file nenumărate de tablouri 

încântătoare. N'avem decât să întoarcem rând pe rând filele 
şi vom aveă prilej să ne înveselim în aceste tablouri variate şi 
frumoase. Urcând coama muntelui Cheii, am întors o filă din 
marea carte de tablouri ale Ardealului și noul tablou ni se 
prezintă în toată splendoarea lui. In partea de către apus 
se estinde valea Hesdăţii, cu sate, cu livezi şi farine, imprej- 
muită cu dealuri, cari poartă pe culmea lor ca nişte coroane, 
păduri şi rădăcini plăcute. Mai spre sud-vest cercul de vedere 
ne este mărginit de mărimea munţilor Apuseni, de muntele Vi- 
dolmului şi ramificaţiunile lui şi de muntele Trășcăului, dar cu 
atât mai larg ne este cercul de vedere pe partea cealaltă a mun- 
telui, înspre răsărit. De aici vedem orașul Turda, cu casele şi 
turnurile sale de biserici, apoi cuprinde cu privirea întreagă 
Câmpia Turzii, cu satele de pe ea. Zărim mândrul Arieş eşind 
dintre munţi şi aşternându-se ca o cale argintie printre verdeaţa 
câmpului de pe malurile lui. Dincolo de şes apoi se întinde până 
în mare depărtare Câmpia Ardealului, cu şiruri nesfârşite de dea- 
luri. cari par a fi valurile unei mări rescolite şi petrificate de- 
odată, ca prin minune. Şi peste toate acestea, când cerul e senin și 
timpul liniştit, se zăresc abia vizibili, munţii noştri de pe la gra- 
niţă, perzându-se în zarea albăstrie a depărtării. Acesta e tabloul, 
ce ni se înfăţişează de pe muntele Cheii, tablou zugrăvit aci 
în linii generale, căci a-l vedeă în toate amănuntele lui este de 
lipsă penelului maiestru de pictor. 

Dar, în afară de privelişteă care ne farmecă vederea, sus pe 
munte, putem fi părtaşi şi de alte impresii, cari ni să sapă adânc 
în suflet. Eu, din întâmplare, am avut parte de o astfel de im- 
presie suavă. 

Va urma), Silivestru Moldovan. 


' Luaţi aminte! 


Dator este tot omul să-și păstreze sănătatea lui, 
şi să nu vatăme pe cea a semenilor săi; căci «Să- 
nătatea este cea mai scumpă comoară». Sănătoși 
fiind putem munci, deci a ne căută de nevoile noastre. 

Cum o vorbă spune: «Paza bună trece primej- 
dia rea» şi cum OFTICA, tusa măgărească, anghina 
(durerea de gât) şi alte boli se răspândesc prin 
scuipatul celor bolnavi, nemerit este ca tot omul 
să nu scuipe pe jos nici odată şi nicăeri, ci numai 
în -scuipătoare. 


Dr. Alex. Manolescu. 
Medic de plusă. 

Amiralul rus Rodjestwenski făcut. prizonier pe bordul vasului „Biedoviy, 


După - Buletinul Armatei şi Marinei» 


PORT ROMÂNESC. 


Foaie verde colilie, 

Când îmi văd puiea cu iie 

Cu arniciu în două fețe, 

Par'că-i scrisă "io mândreţe ! — 

Şi cu fotă 'n legea ei 

Numai flori şi floricele, 

Numai fluturi-fluturei 

Par'că-i cer bătut cu stele, 

Par'că-i vara "pn toiu ei; 

Iar pe vremea ernei grele 

Când "mio văd cu cojocel 

Inflorit frumos şi el, — 

t- Crează'mi cine-o vrea să'mi crează, 
Calea mi se luminează. .. 
Dela dânsa până'n zări 

* Numai soare-i pe cărări, 
Dela mine pân' la ea 
Soare-i pe poteca mea... 


Şi "mie dragă-așa, "mie dragă 
Că aş da o lume 'ntreagă 
Pentru ochi şi pentru gură, 
Pentru râs şi uitătură, 

Pentru spor şi vrednicie 
Pentru toate cum le ştie... 
Harnică-i bat-o norocu, 

De n'o poate ţine locu, 

Toarce, ţese, lucră "pn rând 

De nu-i prinzi de veste când... 
Şi mai e şi e apoi 

Că ce scoate din răsboiu 

Nu-i ca portu ei şi nu-i 

Nu-i, zău, portu nimănui; 


PIN Port pe lume omenesc 
y à Nui ca portu românesc. 
/ N. Rădulescu-Niger. 
ED 

SCRISORI 


— TRIMISE DE UN PRIETEN PRIBBAG — 


Bardac. 


L 


Vreau să-ţi povestesc un lucru curios, care s'a petrecut 
chiar aici în sat, acum, de curând. Nu-i cine ştie ce lucru 
însemnat, — dar tot, ştii, câte odată fiecare lucru, ori cât de 
mic, îşi are însemnătatea! lui. 

Trăiă pe aici şi prin împrejurimi, şi pe unde da Dumne- 
zeu, unul Bardac, un ticălos, o fiinţă fără nici un căpătăiu. 
De când îl apucasem şi de când s'auziă de el, nu greşise 
cu nici o faptă bună. Numai de ticăloşii se ţineă. Intăiu să- 
riă gardurile şi scutură pomii de roadă. Il prindeau oamenii, 
îi ctrăgeau câte un puiu de bate», şi-l zvârleau în drum, ro- 
stogolindu-l prin spinii gardurilor. Pe urmă, intră noaptea 
prin ogrăzi, începi a şterpeli ba o găină, ba o rață, ba ouă 
de prin cuibare, şi-l alungau des gospodarii asmuţind după 
el câinii pe hudiţele satului. Nimicurile cu cari s'alegeă le da 
pe tutun, şi trecea cu tigara în gură pe dinaintea oame- 
nilor, şi de abiă-i da putul pe obraz... Scuipau femeile după 
el şi-şi făceau cruce. 

«Bată-l Dumnezeu să-l bată! Uite, un diavol de băiat... 
nici nu i s'a dus lipul de după ureche şi duhăneşte ca un 
ursar !» 

Dar asta nu-i nimic. Oamenii pe la noi sunt buni, ca ori 
ce Român de obiceiu, şi lesne ertau aceste ticăloşii ale tinereţii. 
Dar Bardac rămăsese de tânăr fără părinţi şi fără căpătâiu 
— acù începeă să vie vremea cuminţiei, şi el nici gând n’a- 
vea să-şi vie în fire. L-au pus să păzească vitele, — fugea 
şi le lăsă să intre în porumbişti; l-au pus să păzească ogoa- 
vele, — dormiă cât e ziua de mare, se întindea, căscă, puteau 
să treacă cirezi de vite prin munca oamenilor. Mai mult pa- 
gubă! Ce-i puteau face? Il mai mustrau, îl mai cioeneau, 
îl mai lăsau în plata Domnului. al 

Se făcuse om acuma. Trei ani de armată cu chiu cu vai 
i-a făcut, cu jumătate de an pe deasupra pentru dezertare. 
Și când se întoarse, aveă o pereche de mustăţi roşii sub 
nas şi nişte ochi neliniştiţi și răi supto tufă de păr ca para 
focului, ş'aveă un glas tare şi îndrăsneţ, de clătinau gos- 
podarii din cap: Hm nu-i a bine... Ce-are să facă omul 
ista ?: 

Ce să facă? nu făceă nimic. Nu voiă să se tocmească ni- 
căeri, nu voiă să muncească nimic. Strigă numai că şi-a fă- 
cut armata, şi-a făcut dreptul lui, ş'atâta. Bine, oamenii, 
buni, îl lăsau în plata Domnului. 

Dar iată că într'o bună zi Pardac ese la drumul mare. 

Din Stolniceni pân'la târg nu-i departe: o fugă bună de 
cal. Treci pe lângă un fâgiţel des, prin păpuşoaie, cobori 
coasta şi iaca şi târgul. 

Femeile din Stolniceni umblau la târg des cu pasări, cu 
lăptării, cu ouă. Adunau şi ele cevă bani pentru iarnă, pen- 
tru gospodărie. Le eră şi uşor. Până la amiază se duceau, 
vindeau ce aveau de vândut şi se şi întorceau. 

Intr'un rând, cum se întorcea acasă nevasta lui Costache 
Ursu, la cotitura drumului, din făgiţel, iaca îi ese înainte 
Bardas. «Stăi!. Femeia se opreşte. El îi trage una cu cio- 
magul în gale. -Dă sumanul!; Femeia prinde a răcni ş'a 
se zbate, şi, de trică,se desbrăcă de suman. Bun, dă şi pa- 
ralele!...+ Iar plâns, rugăciune, — el o pune jos, îi starmă 
trupul cu cioaţa de corn şi-i ia basmaua cu paralele din sân. 

A fost în sat o goană, — lucru mare! (Gemeă biata Ileana 
Ursylui şi plângea den eră mai mare mila de dânsa. Şi 
cum se strângea lumea în jurul ei ş'o întrebă, iată s'aud 
iar ţipete, şi s'arată femeia lui Ghiţă Săcăreanu, şi ea fără 
suman, cu părul sbârlit, cu fruntea plină de sânge. Şi pe 
dânsa o desbrăcase şi o prădase Bardac! — Sa fost vorbă şi 
mânie în toată după amiaza aceea de vară, şi juruiau gos- 
podarii o bătae hoţului, soră cu moartea. 

Au pornit cu ciomege, cu topoare, l-au căutat prin tot fă- 
giţelul, prin porumbişti, — dar nu l-au găsit. Parcă el erà 
prost să-i aştepte? 

Trece aşă o săptămână şi, deodată, Intro seară, aproape 
de jitărie Bardac iar prinde o femeie eo dezbracă. — Vra 
să zică numai la femei dădea; de bărbaţi îi eră frică. 

Asta nu pute însă să ţie mult. Fa mai mers odată, i-a 
mai mers de două ori, pe urmă, într'o dimineaţă, cum gră- 
mădeă cu bâta pe o biată femeie la marginea crângului, 
iaca şi flăcăul judeţului, călare. Femeia ţipă ca în gură de 
lup. Flăcăul, cum vede, năvală cu calul. Bardac lasă femeia 
şi dă dos la faţă. Printre crengi, prin. gropi, printre cioate, 
i-a fost mai greu, — dar când a dat la larg a inceput a fugi 
în voe.— Dar nu eră fugă omenească. Se ducea glonţ. ca 
o fiară. Era desculţ, cu iţarii suflecaţi până la genunchi, şi 
fluerile piciorelor. subţiri ca la un cocostâre, stârâiau. Fugeă 
zbură, tăceâ salturi mari, de-abiă se puteă ţineă de el Gheor- 
ghieş flăcăul judeţului. Şi doar aveă cal cazon — cô eră în 
călăraşi cu schimbul — şi-l struneă, şi-l băteă din pinteni, 
de-l duceâ cu pântecele de pământ. — Dar aşă dihanie să 
fugă, ca Bardac, cevă mai rar! 

Atunci s'a îndrăcit Ghiorghieş. Ş'a eşit cu cânii şi cu puşea. 

A umblat două zile şi l-a căutat. Când colo, după ce-a 
bătut desișurile, îl găseşte la marginea drumului, lângă sat. 

«Stăi, potlogarule, că te'mpuşe ca pe-un câne!» 

Și potiogarul nici nu s'a clintit. Numai îi tremurau buzele 
de frică şi-i ardeau ochii în cap ca la o pisică. 

L-a dus şi l-a închis la primărie. S'au strâns oamenii, l-a 
batjocorit popa de l-a făcut de râs, l-au blestemat femeile, 
el nu ziceă nimic; mic şi spătos, cu mustaţa roşie zbârlită, 
cu tufa de păr în ochi, se uită urât în jurul lui. Ghiţă Să- 
căreanu şi Costache Ursu, şi alţi bărbaţi cu femeile desbră- 
cate, l-au împresurat, l-au judecat cam aspru, cu ghionturi 
sub coaste sn fălci, — dar mare rău nu i-au făcut. El nici 
n'a gemut, n'a zis nici un cuvânt, se uită numai ca un săl- 
batec în juru-i. 

Şi după ce s'au mai împrăştiat oamenii, după ce a ră- 
mas cu vătăjeii, să-l ducă numai, să-l våre la basch, — zise 
deodată Bardac: 

«Apoi eu mă duc!» 

Și odată se repede pe brânci printre genunchii paznicilor, 
se ridică, şi picioarele încep a-i sfârâi, în fugă sălbatecă. 

Au rămas oamenii cu gurile câscate. S-au repezit la cai, 
au pornit după el, — degeaba! nici epurile nu alergă mai 
iute decât Bardac. Ca vântul se ducea! 

Asta a fost întâia oară. — Când l-au prins a doua oară, 
l-au bătut mai bine şi l-au legat. A fost proces în regulă, 
la laşi, şi l-au vârit la închisoare pe un an. Pe urmă, după 
ce-a eşit, s'a arătat iar cu ticăloşiile lui prin jurul satului. 

lar l-au prins, iar l-au judecat, iar l-au închis. Nici-un fo- 
los. Om ticălos şi pace. Un găinar înrăutățit. Fură de ici, 
fură de colo, eşiă în calea femeilor, — sânge nu vărsă, par'că 
îi eră frică să dea prea tare cu bâta; ş'aveă o groază de 
puşcă, ca un câne de juvăţul hingherului... 

Aşă a trăit omul acesta mulţi ani. Se ducea, veneă; se 
deprinseseră şi gospodarii din Stolniceni cu dânsul. Prea buni 
oamenii, — asta i adevărat, prea lăsători. 

Dar se'ntâmplă că Ghiorghieş, gospodărit acum şi judeţ 
in locul lui tată-său, prinde pe Bardac în ogor. furind po- 
rumb. Prea multe ertări fuseseră pentru nenumărate tică- 
loşii. l-a împuşcat o bătae de l-a lăsat pe brânci, vărsând 
sânge pe gură în ţărină. 

A zăcut mult bietul om, ei La îngrijit o. biată babă, la 
marginea satului. 

Când s'a sculat, l-au chemat oamenii şi l-au îndemnat iar, 
ca'n multe rânduri, să le păzească vitele în imaş pentru 
tain, pentru îmbrăcăminte şi pentru parale. 

Iar omul, cu mustața zbârlită, cu ochii răi, a zis: «Bine, 
primesc...» Şi par'că se gândeă la cevă, când a zis vorbele 
astea, la cevă adânc şi greu. 

De aici începe întâmplarea ciudată. 

Mihail Sadoveanu. 

Invăţătura fetelor. 


a trecut multă vreme, de când m'am întâlnit în drumul 

din marginea satului Ciulniţa, din județul Muscel, cu 
un biet țăran care treceă pe acolo. Işi văicăriă zilele 
sărmanul cu mult amar. Mare necaz aveă el, că învă- 
țătorul comunei unde locuiă, doritor de a vedea şcoala 
plină, îi ceruse şi o fată, pe lângă alt băiat mai răsărit. 

Țăranul își scoase căciula din cap, în semn de salutare, şi veni 
către mine sfios, cum e Românul nostru. 

— «Apoi, domnule, zise el, d-ta ești dela oraș, cum te văd după 
port și ştii mai multe ca noi ăștia dela ţară. Să ai. d-ta copii, 
să zicem de-o pildă, și să-ţi ceară învățătorul şi băeţii şi fetele 
la şcoală, i-ai da pe toţi bucuros? 

Mă oprisem în loc şi începui să pricep unde bătea. Dar tă- 
ranul, tără să aștepte răspunsul meu, vorbi înainte, ca şi cum 
îşi spuneă lui singur: 

— «Să vezi d-ta ce mi sa întâmplat mie, anul ăsta. Eu am 
patru copii. Unul a potnit pe treisprezece ani. Dascălul nostru 
nu l-a lăsat, până nu l-a văzut cu şcoala sfârşită. De ăsta nu 
zic ba, că i-o folosi şi lui cartea, când o intră în armată. Stiu 
eu că şi cartea è bună, că deşteaptă pe ăl prost şi întunecat 
de nu-l mai înşeală nimeni. Ba i-o mai folosi ai în viaţă, și cu 
ea o mai abate cele nevoi. Pe al doilea l-am dat acum doi ani 
la şcoală. Nici de ăsta nu-mi pare rău, că oieşi și el în rândul 
oamenilor cu învăţătura. 

— «Prea bine te-ai gândit, nene.... Niculae, așă te-o fi chemând. 

— «Nu, mă chiamă Neacşu. 

— «lacă vorba asta a d-tale, nene Neacșule, e vorbă de om 
cuminte. Ziceai însă că ai patru copii... 

— «Stai să vezi, domnule. Al dal treilea copil e o fată de 
vre-o opt anişori. Pe asta mi-o cere dascălul acum, şi pace. Ce 
le-o fi dat în minte şi oamenilor stăpânirii să cheme ai pe fete 
la şcoală, nu știu. 

— «Eu cred, Neacşule, că o să dai şi lata. Te văd om cuju- 
decată, 

— «Ce lace? Să-mi trimit eu fata la învăţătură? .Nici pome- 
neală ! Cine o să-mi vadă atunci de copilul Al mic? Cine o să 
dea demâncare la păsări? Dar apă cine o să-mi aducă dela fân- 
tână? Cine o să gătească demâncare, în lipsa nevestei de acasă? 
Vezi d-ta, domnule, câte lucruri are de făcut biata fată a mea. 
Când să le mai stârşească pe toate, dacă va mai merge şi la 
şcoală, că doară n'o să-i pun slugă în loc; şi apoi eu socotesc 
că fetele n'au nevoie de învăţătură, cum nu cred că se poate facc 
lapte din apă. 

— «Bine, prietene, zic eu, nu ţioi putea dovedi că sepoate 
face iapte din apă; dar tot o să-ți dovedesc că şi fetele au ne- 
voie de învăţătură. 


www.dacoromanica.ro 


ALBINA 133 


— «Poate or fi având nevoie să înveţe rânduiala casei, or gos- 
podăria, dar astea nu se învaţă la școală, domnule, ci le capătă 
fata dela mamă, fără să ştie cum, se pomenește odată bună gos- 
podină, cu lada plină de rufe şi de lucruri pentru casa ei. 

— «Puţină dreptate ai, nene Neacşule, fără să-ţi mint; dar tot 
ai avut mai multă, câud mi-ai spus că băieţii au nevoie de carte, 
ca să-şi câştige mai ușor traiul, or ca să şi facă mai lesne armata. 

Neacșu eră foarte vesel, auzindu-mă că-i vorbesc acum în 
voia lui. Chipul posomorit la întâlnirea cu el se luminase ca 
prin farmec. Se aşteptă să-i spun acum, pe semne, că vorba lui 
despre învăţătura fetelor este adevărată. Dar eu anume îl mo- 
miam cu cuvântul, ca să-l pot face şi mai bine să priceapă ce-i 
voiam să-i spun. 

— «Ştiu bine, îi ziceam eu, că sunt destule fete cari învaţă 
carte multă, multă de tot, şi când se întorc acasă la părinţi ori 
când se duc la casa bărbatului lor, nu le mai arde de grijă casei. 
Stau cât e ziulica de mare şi citesc întruna la cărţi de dor ai 
la tot felul de barascovenii, cari !e înfierbântă închipuirea și le 
fac să viseze cai verzi pe pereţi. 

— «Aşå e, domnule, nu ţi spuneam eu. De asta se plângea lo- 
golătul moşiei dintr'un sat vecin, de o fatăa sa. O dăduse la Bucu- 
reşti în școală și când s'a întors acasă n'a mai cunoscut o. Se schim- 
base fata, de nu-i mai intră cu nimic în voie. A măritat-o după 
teciorul notarului, învățătorul ; da ce crezi c'a stat mult cununată ? 
Aș! Cum a văzut că învățătorul îi cere să fie colea, gospodină, 
nu cucoană, şi-i hotărește vremea de citit, p'aci i-a fost tăl- 
păşiţa. A tugit la taică-său. 

— Vezi, Neacşule, dacă învăţătura ar fi făcută numai pentru 
pierdere de vreme, cum spuseşi d-ta, am aveă drept cu toţii să 
strizăm în potriva ei— Lasă că din păcate sunt ei unii părinţi 
cari nu se sfiesc să le spună chiar în fața fetelor vorbe ca astea: 

«Apoi, Leano, tu mai ce căută la școală, că vezi tu, cum am 
luat eu pe mă-ta, fără să știe o boabă carte și a ieșit bărbată, 
nevoie mare, de ţine casa cu un fus, apoi și tu o să fii totaşă. 
S'o găsi şi pentru tine un fläcău, să te ia fără carte și nu mi-i 
face neamul de ocară. 

— «Și ce zici d-ta, domnule, că n'a grăit bine părintele acela? 
Ce-a spus el este, zău, cuvânt de evanghelie. Să te văd dacă 
mai poţi răspunde. 

— «Așă crezi, măre omule, dar numai când stai să judeci mai 
de-aproape vezi că ești greşit. 

Dacă ai socoti părinţii cari au fete, dacă le dau sau nu la 
învăţătură, o să vezi că unii, ca d-ta de exemplu, găsesc în inima 
lor temeiuri adânci ca să le facă scăpate de carte. Ce mi-ai spus 
d-ta îţi spun şi ei la fel. 

Alţii însă îşi trimit fetele să facă și ele vrezo două, trei clase, 
şi acestea pe apucate. Ei îşi zic — și dacă spun drept te las pe 
d-ta, Neacşule, să cugeţi — că dacă cartea e bună pentru băieți, 
trebue să fie niţel bună și pentru fete. Spune-mi, fetele nu-s tot 
copii de-ai oamenilor? 

— «Asta din urmă aşa este, domnule. 

— «Dar vezi că ei nu-şi lasă fetele să sfârşească învățătura 
şi le iau acasă toemai când încep mai binea li se deschide ochii 
minţii. Atunci îi vezi cum aleargă pe unde pot, ba la învăţător 
ba la revizvrul şcolar, ba la prefect vneori, și-și spun păsul a- 
proape plângând. 

— «Ei, prinde a oftă Neacşu, or [i având dreptate bieţii oa- 
meni, că sunt destul de necăjiţi. l-auzi d-ta, după ce că învaţă 
fetele lor doi trei ani carte, uu le lasă până nu-și sfârșesc 
şcoala! Dar ce au ei cu copiii noştri, cu rodul nostru, să ne necă- 
jească aşa. 

— «Ce spui d-ta, nene Neacşule, puţin elucru! Să-i auzi pe 
ei şi apoi să zici. Ei spun că fetele au învățat destulă carte în 
şcoală, că e vremea să-şi lucreze şi ele niște -râuri de alea, ca 
să aibă cind s'or mărită! Alţii strigă în gura mare ca să le dea 
drumul fetelor, că le-a venit timpul de rmăritat, că le-au bătut 
peţitorii la ușă, cr că au mare nevoie de ele ba la una, ba la 
alta. Dar nici învățătorul, nici revizorul şi nici prefectul nu se 
prea inspăimântă de cererile şi de rugămintile lor. Ştii de ce? 

— «Ei, domnule, că doară n'or [i Turci. 

— «Nu sunt Turci, Neacşule, dar vezi că cereri de astea sunt 
nedrepte, cum este şi a d-tale; dar să nu te superi, că atunci 
nu mai stăm de vorbă. Ştii, supărarea sparge prietenia și buna 
înțelegere dintre oameni. 

— «Orce ai spune, domnule, nu mă supăr. Dar cum îşi zice? 
Tocmai acum băgase de seamă ţăranul că nu sta cu cine sta 
de vorbă. 

— «Cum îmi zice?... Imi zice Grigore Teotossiu şi am ve- 
nit în satul ăsta să văd școala, să domiresc pe oameni cât 
de greşiţi sunt dacă nu-și dau băieţii şi fetele la învăţătură, şi 
mai ales dacă nu-i lasă să sfârșească învățământul din câteși 
cinci clasele. 

— A, eşti revizorul şcolar şi dăduşi tocmai de păcătosul de 
mine, zise Neacșu, fiindu-i par'că frică de ce mai aveam să-i spui. 

De multe ori se întâmplă să steă un om greşit de,vorbă ou pro- 
curorul. Se teme el şi așă, știindu-se vinovat, dar când i se spune 
că e procurorul, carea venit să-l ia la zor cu întrebările, apoi 
doar că nu cade jos de frica răspunsului. Acum îmi veneă mie 
bine. 

— «Să-ţi pun o întrebare pe față şi fără supărare: Poţi să-mi 
spui de ce ţi-a dat D-zeu copii? 

— «De, după cum mă taie capul şi pe mine, răspunse Neacșu 
trăgănind vorba, mi i-a dat să-mi fie de ajutor, după cum și eu 
le-am fost părinţilor mei. 

— «Răspunsul d-tale e bun, însă trebue să bagi bine de seamă 
că întru câtvă ai tost cam nedrept, 

— «Cum se poate? 

— «Fireşte, copiii sunt la inceput fragezi ca şi nişte pomişori 
cruzi. Atunci ei cad în sarcina părinţilor, ca să le dea îngrijirile 

de cari au nevoie, ca să poată trăi şi creşte mari. Copiii, fie bă- 
ieți, lie fete, dacă au nevoie de îngrijiri trupești,sau și mai mult 
nevoie de îngrijiri sufleteşti. 

— e Asta aşă este, dar părinţii nu-și pot îngriji sufletește copiii? 
Să-i ducă la biserică, să-i înveţe să se închine, să se roage... 

— «Vezi, Neacșule, că nu e numai atât ingrijirea sufletească. 
Părinţii sunt mai toată ziua la muncă, lăsând pe copii pe-acasă. 
ln timpul ăsta, cine ar puteă să mai vază de sufletul lor? Apoi 
şi părinţii de multe ori nu sunt atât de luminaţi, ca să poată 
şti ce îngrijiri sufleteşti le trebue copiilor. Ba nici răbdare des- 
tulă nu au. lacă de pildă d-ta nu știi cum se cresc copiii decât 
în parte. 

—- «Se poate, Domnule. 

— «Vezi, după cum omul are un corp care trebue hrănit și 
îngrijit cu haine curate, cu locuinţă, cu curăţenie, As are şi up 
suflet care este stăpânul corpului ; şi sufletul, ca să poată ajunge 
stăpân, trebue dăscălit multă vreme. Şi dăscăleala asta nu o 
poate face oricine, nici eu, nici d-ta, că de, fiecare plecăm de 
acasă şi copiii noștri rămân în voia lor. Cel mult, noi putem 
dacă ne pricepem, să ferim pe copii de unele greşeli şi păcate. ~- 

Vorba este că cei chemaţi ca să dea hrană sufletelor copiilor 
noștri — afară de părinţi — sunt învățătorii. 

— «Numai băieţilor. 

— «Ba şi fetelor, căci și ele au un suflet ca şi băieţii. Mintea 
lor mică este slabă la început şi trebue luminată prin învăță- 
tură de carte şi prin pilde bune, ca să deosebească binele de rău, 
adevărul de minciună; inima lor trebue în aşă chip condusă ca 
să ajungă a aveă simţimintele cele alese ; iar voinţa lor trebue 
astfel cârmuită ca să fie îndreptată numai către ce e bun, și fru- 
mos,şi drept, şi cinstit. 

— «Ce spui d-ta îmi place, zise Neacşu. 

— «Crescând astfel pe copii, ţara va fi câştigată foarte mult. 
Dar nu numai ţara, care are nevoie de oameni luminaţi și cin- 
SH, dar şi fiecare familie în parte, unde atât bărbatul cât și 
soția trebve să fie luminaţi. Voești poate exemple. 

— «Nar fi rău. 

— «Am berechet la îndemână. 

e Grig. Teodossiu. 

(sfârşitul în numărul viitor) 

fiare 
Giumă. 

D. Burtăverzescu se plângea că băiatul lui nu vrea să înveţe 
carte. 

— A rămas al treilea an repetent în clasa I; nu e bun de ni- 
mic !.. se plângeă el unui prieten. 


— Și ce face cu aceasta ? Parcă e nevoie să fie iscusit? O să-l 
pui să urmeze cu negustoria d-tale... 

“Lucrările agricole în luna Noemvrie 


In această lună se continuă, cu acele lucrări ale câmpului, 
cari nu sau putut isprăvi în luna Octomvrie— Astfel se con- 
tinuă cu semănatul grâului, cu dijmuitul porumbului de către 
proprietari şi arendaşi, cu facerea arăturilor de toamnă pentru 
semănăturile de primăvară— Dacă sa isprăvit cu facerea ogoa- 
relor, se cară bălegarul pe locul destinat a fi îngrăşat pentru 
semănătura de primăvară.— Se cară după arie numai acel bă- 
legar care este putrezit pe jumătate ; lucrul acesta se cunoaște 
căci paele ce sunt amestecate cu balega vitelor sunt negre şi 
se rup cu multă înlesnire.— Pe câmp grămezile de bălegar 
trebuiesc făcute de aceeași mărime şi de o potrivă depărtate unele 
de altele, fiindcă numai când bălegarul ear răspândi potrivit pe 
ogor pământul va putea fi de o potrivă îngrăşat. 

In grădina de pomi roditori ca şi în podgorii se urmează cu 
sădirea pomilor, cu sădirea copacilor, și cu semănatul semințe- 
lor de copaci. 

In grădina de legumi, dacă locul nu sa putut săpă în luna 
Octombre, se va săpă în această lună; se va pune varza la mu- 
rat și se va urmă cu pritocitul ei. 

Tăiatul port-altoiului. Port-altoiul se taie din vițele americane, 
iar altoiul din viţele noastre indigene. Această tăere se face după 
ce foile au căzut după coarde. După ce sau tăiat port-altoii ca 
şi altoii se fac snopi de câte 50 bucăţi și peste iarnă se păstrează 
în pivniță în nisip, stratul de nisip să aibă grosimea de 10 cm. 
Se pune un strat de nisip apoi un rând de snopi peste care se 
pune nisipul, astfel se face până se astupă toţi snopii. Nisipul 
se udă puţin ca snopii să nu se usuce.— Dacă nu avem pim- 
niţă, păstrarea se face în gropi adânci şi largi de un metru. In 
gropi așezarea port-altoilor se tace ca și în pivniţă și se aco- 
peră cu pământul scos din (gaură) groapă.. 

In pădure. Se face tăiatul lemnelor destinate pentru foc și ca 
lemn de construcţiune, cele destinate ca lemn de foc se fac 
stânjeni sau metrii cubici şi trebuie scoase din pădyre până n'a 
început să lăstărească tulpinele. Lemnele destinate la construc- 
Hune se taie în lungimea cerută la întrebuinţarea lor în con- 
strucţie. Până la întrebuințare aceste lemne trebuie ferite de 
ploaie şi căldura soarelui ca să nu putrezească. 

Intreţinerea vitelor. Vitele care se întrebuinţează încă la munca 
câmpului trebuie bine hrănite cu fân şi cu rădăcini de sfecle, 
iar celelalte vite ca şi oile în timpul zilei mai pot pășună priu 
porumbiştele cari nu s'au ogoriît sau în alte locuri unde se mai 
găseşte puţină iarbă. 

Dacă timpul a devenit ploios şi friguros toate vitele se ţin 
în grajd sau în coșare. 

Hrana vitelor în timpul iernei şi îngrijirea lor. larna vi- 
telor de muncă ca și vacilor de lapte pe lângă fân li se mai dau şi 
rădăcini de steclă, morcov, păstârnac, nap porcese şi cartofi. 
Rădăcinile se dau cu fân, cu pae sau cu coceni tocaţi.— Dintre 
pae cele de grâu și ovăz sunt cele mai bune cari tocate și ames- 
tecate cu rădăcini dau o bună hrană pentru vite. 

Rădăcinile se spală de pământ apoi se taie cu o maşină se 
amestecă cu pae tocate şi după aceea se dau vitelor. Cartofii 
se dau Der şi amestecați cu tărîţe. In timpul iernei când vi- 
tele nu sunt puse la muncă, li se dă ca hrană de întreţinere 
1 la sută tân din greutatea animalului; când se pun la muncă 
porțiunea se sporește cu 2—3, la sută tân din greutate adică 
2—3 kgr. fân. Ca nutreţ uscat vitelor de muncă li se dă tån 
natural şi artificial adică lân de măzăriche, trifoiu şi lucernă.— 
Când fânul sau paele tocate se amestacă cu rădăcini de sfeclă 
se lasă să dospească 24—48 ore în timpul iernei. Dintre rădă- 
cini, cailor li se dau mai mult morcovi.— Dintre rădăcini ce se 
dau vacilor de lapte cele mai bune sunt de păstârnac şi mor- 
cov, cari dau un lapte galben, pe când sfecla, dă un lapte alb 
şi sărac în unt— Pe lângă nutreţurile uscate şi rădăcini, vite- 
lor se mai dau şi grăunţe ca: grâu, secară, orz, ovăz şi porumb. 
Aceste grăunţe este mai bine a li se da în tormă de făină. Ta- 
râţele sunt o bună hrană pentru toate vitele.— La darea nutre- 
tului trebuie să se ţină seamă și de stomacul animalului. La 
cal ovăzul este cea mai bună hrană în ţările mai temperate şi 
reci pe când orzul este superior în ţările calde. La cal orzul şi 
ovăzul se dau sub formă de grăunţe. 

Apa ce se dă vitelor în timpul iernei trebuie să aibă o căl- 
dură de 10—12 grade şi să [ie cât se poate de curată. 

Sarea de bucătărie. Se pune drobul de sare în esle şi se lasă 
să lingă vitele atât cât le trebuie. Pentru tiecare vacă se soco- 
tește 50—60 grame pe zi ca și pentru un bou iar la cal 30—40. 
gr. Adăpatul se tace iarna de două ori pe zi şi chiar odată. 

Ingrijirea. Atât pe timpul când animalele se întrebuinţează, 
cât şi în timpul când nu lucrează, vitele trebuesc bine îngrijite, 
ca să îşi păstreze sănătatea şi vigoarea lor; fiindcă numai ast- 
fel vitele vor fi în stare a se întrebuinţă la muncă în ori ce 
timp al anului. 

Grajdul în care stă vitele trebuie pe fiecare zi bine curăţit, 
şi bine aerisit, fiindcă curăţenia dă sănătate vitelor. Bălegarul 
care se scoate în fiecare zi din grajdul vitelor, se așează pe un 
loc numit arie, departe cam de 12 metri de grajd. Bălegarul, 
pe arie se așează întrun mod regulat cu o furcă de fier, ca 
peste tot grămada de bălegar să aibă aceeaşi grosime. 

Porcul. Dacă scroafele nu s'au dat la vier în Octomvrie se 
dau în această lună.— Când i-a venit căldurile se închide la un 
loc cu vierul. Scroafa se dă la vier în vârstă de' 8—9 luni, iar 
vierul se întrebuinţează dela 10 luni până la 4 ani dacă este 
bine hrănit, la această vârstă i se pot da 1 scroafe pe zi. O scrofă 

poartă sarcina aproape + luni. Purceii se lasă să sugă 5--6 săp- 
tămâni, când se înţarcă, trebuie bine hrăniţi şi îngrijiţi. După 
5—6 luni mascurii se castrează. Pentru îngrăşat se aleg porcii 
cari au etate de 18 luni până la 2 ani, se preferă porci castraţi 
lie mascuri fie scroafe.— Timpul cel mai bun pentru îngrăşat 
este toamna, hrana ce se dă trebuie dată totdeauna la ora ho- 
tărită. 

XWutrirea pasărilor de curte. Pasările de curte se hrănesc 
cu tot telul de grăunţe de cereale ca: grâu, orz, ovăz, porumb 
hrişcă şi meiu, se mai hrănesc cu malaiu şi tărâțe. larna pe 
lângă aceste grăunţe li se pot da carţofi şi rădăcini de morcovi 
fierţi. tocaţi şi amestecați cu malaiu sau tărâțe, fânul de triloiu 
şi lucernă fiert şi tocat bine şi amestecat cu malaiu sau tărâțe 
este o bună hrană peste iarnă pentru toate pasările de curte.— 
Găinăria sau coteţul, în care dorm pasările de curte, trebuie să 
fie făcut cu mai multe despărţituri, ca pasările să nu se bată 
între ele; pe lângă pereţi se fac cuiburile în care ouă iar pen- 
tru clocit trebuie să fie o altă despărţitură. — Coteţul trebuie 
curățat des de găinaţul găinilor, şi din când in când să se atume 


cu pucioasă. 
V. S. Moga. 
n a Deta —— 


0 propunere asupra „serbărei pomilor“. 


Importanta circulară a domnului loan Kalinderu, administra- 
torul Domeniilor Coroanei, în ceia ce priveşte cultura raţională 
a pomilor, ma făcut a mă gândi şi a-mi exprimă o părere în 
ceia ce priveşte «serbarea pomilor» instituită pentru şcaalele 
rurale prin deciziunea ministerului Cultelor şi Instruc iunii pu- 
blice publicată în Buletinul Oficial No. 194 din 15 Fevruarie 1902. 

Prin acea deciziune se spune: (Art. 2). Elevii şcoalei rurale, 
sub conducerea învățătorului, vor serbă. în fiecare an «sădirea 
pomilor» într'una din cele trei joi, înainte de Florii, totdeauna 
în luna Martie. 

In ceia ce priveşte instituirea acestei serbări, nu am nimic 
de zis, de oare ce eră nevoe de asemenea zi destinată esclusiv 
plantării pomilor. Asupra fixărei acelei zile, aşi puteai spune 
că nu ar fi tocmai bine nemerită, având în vedare pe sătean. 
Cred, că la instituirea unei asemenea serbări, s'a avut în vedere 
ca, ea să intre cât mai repede în spiritul săteanului, în obiceiu- 
rile lui de toate zilele. Aceasta, cred că a fost scopul legiuito- 
rului când a dat acestei zile caracterul unei mici serbări, ser- 
bare, ce cu timpul să devie un obiceiu. 

Pentru a ajunge însă aici, eu cred nemerit, că această serbare, 
să pue în strânsă legătură cu un alt obiceiu al săteanului, obi- 
ceiu vechiu și moştenit din tată în fiu. K 

Săteanul, ziua de 9 Martie (Sf. patruzeci de Mucenici) o con- 
sacră în totul câmpului. Aşă: In această zi, adună şi arde gu- 

nvael« de pe locurile de arătură, in această zi, prin părţile mun- 
toase. este obiceiul ca cu coliva ce o aduce dela biserică să 
atingă toţi pomii roditori spre a rodi, cu spălătura vaselor de 
măcinici şi cu zeama lor se stropesc pomii (crăcile, tulpina sr 
pe rădăcină) rostindu-se cuvintele: «Cum rodeşte grâul (mucenici 
fiind lăcuţi din făină) aşă să rodească pomii». 

Tot in această-zi, or ce sătean, aduce, De chiar Duett sălbatici, 
din pădure, spre a-i sădi în grădină. 

Tot în această-zi, prin unele părţi ale ţării, se duce cu toporul 
la pomii ce nu rodesc şi amenințându-i se zice: «Rodeşti, po- 
mule, că te taiu» de trei ori, apoi cu mâinele unse de aluatul 
în care sau frământat mucenicii. se apucă pomul şi i-se face 
ocolul de trei ori. 

Toate aceste obiceiuri, făcute în acea zi, in legătură cu cul- 
tura pomilor roditori, m'au hotărât a scrie aceste rânduri ei a-mi 
da părerea că: n'ar fi nemerii ca serbarea pomilor să se fixeze 
în acea zi? N'ar fi nemerit, ca împreună cu săteanul să serbeze `“ 
şi şcoala? 

Nu numai atât, dar ziua de 9 Martie, fiind şi o sărbătoare bi- 
sericească, sătenii, ar ave ocaziune a veni şi asistă la serbare 
şi de aci ar plecă cu frumoase învățături, apoi, unde mai punem 
că aădim pomi în «mustul pământului» cum zice săteanul. 

d loan Bănescu 
Biag: 
bet a Kg 


Subiectele Conferinţelor parțiale lunare ale institutorilor in 1905-6. 


Cu începerea acestui an şcolar în conferințele parţiale se va lucră astfel : 
în prima oră a şedinţei sunt obligaţi toți membrii conferinţei, împărţiţi in 
serii, să facă un scurt rezumat oral. despre tot ce au citit, opere de litera- 
tură sau ştiinţă. în timpul dela o ședință la alta. — rezumate, cari se vor 
ataşă la procesul verbal şi se vor trimete revizoratului a doua sau a treia 
zi, după ținerea conferinţei. 

In ora a doua se va desvolta, după alegere. una din cele optsprezece 
chestiuni de mai jos, de câtre un membru al conterenței, care se va fi oferit 
singur sau l-a desemnat sorţul. 

1. Problema educaţiunii în învăţământul primar. 

2. Invăţătorii urbani n'ar putea și n'ar trehui să aibă o activitate extra 
şcolară ca cei rurali? — Ce ar putea face ei pentru instrucția și mai ales 
pentru educaţia adulţilor şi în general a orășenilor ? 

3. Educația şi instrucţiunea la Japonezi. Cum înțeleg ei patriotismul și cum 
au ajuns la dezvoltarea de azi? 

4. Muzica şi influența ei asupra desvoltării sentimentului patriotic, religios 
şi a ori căror sentimente nobile. 

5. Gheorghe Lazăr, Eliade Rădulescu, Assaki şi Petrache Poenaru Activi- 
tatea şcolară a lor. Greutățile cu cari au luptat, armele ce au întrebuințat 
și rezultatele la care au ajuns. 

6. Formarea caracterelor la elevi şi cetățeni. Care e răspunderea dascălilor 
în această importantă şi mare chestie? 

7. Scoala primară. educaţia fizică şi patriotică la Bulgari, paralel cu şcoala 
primară. educţia fizică și patriotică la noi. 

3. Mijloacele cele mai potrivite, prin care s'ar putea stabili bune relaţiuni 
intre șeoală și familie și prin care aceasta din urmă, ar contribui la problema 
şcoalei, 

9. Distilarea: Experienţe cu un alambic mic, al cărui cazan să cuprindă. 
cel mult */, litru de lichid. Cu acest mic aparat, care se poate lucră de un 
tinichiviu pe prețul de cel mult 2—2.50 lei, se poate face spirt de vin, ete. 

10. Aerul : Pentru a dovedi nu numai că ființele şi plantele nu pot trăi, 
dar nici arderea nu se poate întreţine fără oxigen, se va luă o farfurie în 
care se va pune apă. In mijlocul farfuriei cu apă se va pune o bucată de 
lumânare aprinsă, peste care se va pune un pahar cn gura în jos. Încetul 
cu încetul lumânarea se va stinge ; iar apa va pătrunde în pahar, dovedind 
in acelaş timp şi consumarea oxigenului şi presiunea atmosferică. 

1). Căldura: Căldura artificială produsă prin frecarea a două lemne sau 
prin ciocnirea amnarului cu cremenea, etc. 

12. Dilatarea corpurilor: Experienţă cu o băşică de bou plină cu aer, pentru 
a dovedi că aerul se dilată prin încălzire şi cu aparatul dat de Casa școalelor, 
pentru a dovedi că metalele se dilată, ete. 

13. Corpuri bune şi rele conducătoare de căldură: Experiența cu o bucată 
de lemn sau de hârtie şi cu o sârmă de fier încălzită, ètc. 

14. Puterea vaporilor: Se va pune un bidon de tinichea bine astupat cu 
un dop de plută deasupra unei lampe cu spirt. Prin influenţa căldurei, apa 
se va încălzi, va flerbe. se va preface în vapori şi va aruncă dopul cu zgomot. 
Vaporii vor fi aruncaţi în sus, unde întâlnind aer rece se condensează și cad 
în picături de ploae. Prin această experiență se va demonstră puterea va- 
porilor. condensarea lor și ploaia. 

15. Explicarea vânturilor : Experienţa cu două lumânări : una ținută aproape 
de pragul de sus, iar alta așezată pe pragul de jos al unei uși deschise, 
camera fiind încălzită. 

16. Electricitatea : Obţinerea celor două feluri de electricităţi prin frecarea 
unui baston de sticlă și altul de reșină. Să se facă experienţă cu bobițele 
de soc. K "wt EE e dE E E ý 
' 17. Explicarea anotimpurilor: Mişcarea unui glob. închipuind pământul, 
pe o elipsă. Axa terestră rămânând necontenit paralel cu ea însăși. 

15. Eclipsele de soare si lună : Experientă cu o lampă. închipuind soarele 
si două gioburi de mărime potrivită, închipuind pământul, iar cealaltă luna. 
Se va utiliza o lampă, globul terestru şi o minge. 

Aceste experiențe făcute in conferințele parţiale, se vor face apoi de fiecare 
institutor în școala sa înaintea elevilor cu ocuziunea tratării fiecărei cestiuni 
din program la rândul și locul cuvenit. 


m 


Ge? Cronica Săptămânii. Q 


Dela Sfântul Sinod al Bisericii noastre. 

Intr'una din şedinţele ţinute zilele acestea, Sfântul Sinod a vo- 
tat o scrisoare, prin care răspunde la cea trimisă de înaltul pa- 
triarh dela Constantinopole. 

Se ştie că acest patriarh a învinuit pe P. S. Arhiereul Sofro- 
nie Vulpescu din Capitală că a luat parte la o întrunire publică, 
unde a îngăduit să se atace membrii bisericii creștine ca: epis- 
copii şi mitropoliţii greci din Macedonia şi cereă pedepsirea 
Siinţiei Sale. 

In răspuusul său, Sfântul Sinod arată că biserica creştină ro- 
mânească, respectă legătura veche cu patriarhia, şi că va face 
ca această legătură să fie respectată. Nu se poate amestecă în 
drepturile cetăţeneşti ale membrilor clerului, căci să ştie înal- 
tul patriarh că ei, pe lângă îndatoririle bisericeşti, au şi drep- 
turi cetăţeneşti, cari nu le pot fi ştirbite de nimeni. Dacă arhie- 
reul Sof. Vulpescu a luat parte la o întrunire naţională, nu s'a 

abătut câtuşi de puţin dela îndatoririle sale, căci la întrunire 
s'au desbătut numai chestiuni naţionale, iar nu bisericești. 

Sfântul Sinod a mai hotărît să mijlocească la Ministerul de 
Interne ca să se unifice zilele de repaos pentru autorităţi şi pu- 
blic, şi să se pedepsească aspru cei cari nu se supun legii re- 
paosului duminical. 

Cererile adresate Ministerului Instrucțiunii. 

Se aduce la cunoștința publică că orice petiție sau raport ofi- 
cial nu se va mai primi la Ministerul Instrucțiunii, dacă nu se 
va serie pe margine cuprinsul pe scurt al lor. 

Când cererile sunt însoţite de acte, se va notă tot pe margi- 
nea petiţiilor numărul acelora. 

Corespondenţa pentru Casa Şcoalelor și Casa Bisericii se vor 
adresă deadreptul acelor administraţiuni. 


Legat lăsat Societăţii pentru învăţ. poporului român. 

Societatea pentru învăţătura poporului român, care întreţine 
în București o şcoală normală de învăţători și o şcoală primară 
de băieţi, a fost autorizată să primească legatul lăsat de răpo- 
sata Alexandrina Hagi Vasile. Acest legat constă din suma de 
10.000 lei în serisuri funciare urbane cu Bil, 

E foarte bine că se lîncuragează asemenea instituţiuni folosi- 
toare pentru cultura poporului. 


Tovărăşie sătească. 

In comuna Tencănău, din jud. Dolj, s'a întemeiat o societate 
pentru vânzarea în comun a grâului. S'au vândut zilele acestea 
450 kile de grâu, de două calităţi, predat în saci la gara Băileşti: 

Meritul înfiinţării acestei tovărășii, ale căreia foloase mari le 
CN sătenii, se cuvine d-lui N. Constantinescu, învățătorul 
ocal. 

+ Cum tovărăşia a isbutit de minune, sătenii sunt hotărîţi ca 
şi pe viitor să-și vândă productele tot astfel. 

Mare câştig ar fi pentru țărănime, dacă pretutindeni s'ar în- 
fiinţă tovărăşii de acest fel. 


Inaugurarea casei parohiale Brezoianu. 

Duminică, 16 Octomvrie, orele 3 p. m., a avut loc serbarea inaugu- 
rărei casei parohiale construită pe locul bisericii Brezoianu, cu spesele 
părintelui Econom N. Abramescu, parohul acelei sfinte biserici. Un pu- 
blic ales a luat parte la această înălțătoare serbare. 

A s Gret. 


-a 


Poșta Redacației 


D-lui IM. Teodorescu, Cerveni, Teleorman.— Nu sa hotărât nimic 
şi nu se ştie când se va luă o hotărâre. 

— D-lui G. Tănăseacu, com Ciomăgeşti, Olt.— Asemenea. 

— D-lui Ionescu Teodor, Bucureşti. — Credem că se vor trage, 
căci altfel intervine parchetul. 

— D-lui St. Anastasiu, învăţ. Hălăuceşti, Roman.— Deşi ne scriţi 
că aţi plătit factorului, totuşi oficiul poştal Roman ne-a înapoiat chitanţa 
d-v. cu No. 17.617 ca refuzată. Reclamaţi şi trimeteţi-ne banii. V'am scris 
şi în deosebi. 

LE 

„STEAUA 
Societatea «Steaua» ar) de scop a lucră pentru 
întinderea învăţăturii în popor, prin tipărirea și 
Să NV ZS răspândirea de scrieri și publicaţii morale, pa- 
e & triotice şi de folos practic, şi pentru împiedeca- 


A RN rea, prin toate mijloacele legiuite, a răspândirii 
W de scrieri ai publicații imorale, sau cu tendințe 


contrarii statului şi ideii naționale române, 
Cotizaţia este de cel puţin doi lei pe an, iar pentru învăţători 
preoţi rurali și săteni, de cel puţin un leu pe an. Fie-care mem- 
bru este îndatorat ca, în cel d'intâiu an după primirea sa, să facă 
a se primi în Societate cel puţin alţi doi membri noi. 
Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, București. 


Comitetul: Președinte, loan Kalinderu, Preşedintele Academiei Ro- 
mâne.— Vice-preşedinte, Sava Somăânescu, mare proprietar, fost senator.— 
Adminisiralor şi casier, Spiru C. Haret, fost Ministru, profesor unit- 
versitar. — Secretar, Const. Banu, profesor secundar, fost inspecior şco- 
lar. — Membrii: Petre Gârboriceanu, fost Administrator al Casei St. 
Biserici Autocefale Orlodoze Române. profesor la Seminarul Central 
şi director al Şc. Normale a Socielății pentru învățătura poporului 
român; I. Dimitrescu Procopie, fost senrrtor, fost Primar al Capitalei; M. 
Vlădescu, Ministru, profesor universilur; Cristu S. Negoescu, admini- 
strator ul Casei Şcoalelor, profesor secundar; Dim, Cecropid, înstitutor.— 
Cenzori, Const, Aliminesteanu, inginer de mine; Preotul econom Const. 
Ionescu, profesor secundar: Const. Alexandrescu, institutor. 


. Membri înscriși și cotizațiuni plătite (urmare). 

Popescu D Roşiori (Bucureşti), 2 lei; Popescu Nicolae (București), 2 
lei; Zamfirescu Gh. (Bucureşti), 2 lei: Cordeanu R., (București), 2 lei; 
Ioan G. G. Duhovnie (Bucureşti), 2 lei; Săndulescu Zamfir (Buzău), 1 
leu; Constantinescu I. (Buzău), 1 leu; Raiciu Alex. (Buzău). 1 leu; Do- 
brescu C. (Buzâu), 1 leu; Sachelarescu D. (laşi), 2 lei; Sachelarescu Elena 
(laşi), 2 lei: Vartic H. C. (laşi), 2 lei; Constantinescu D. (laşi). 2 lei; 
Vasiliu Gr. (lași), 2 lei: Huiubeiu Valeriu (Iași), 2 lei; Unter Leon (lași), 
2 lei; Gavrilescu Dr. Marie (laşi), 2 lei; Neagu D tru (Iaşi), 2 lei; Ro- 
polo C. Elefterie (laşi), ? lei; Bliimenfeld Adolf (laşi). 2 lei: Horovitz 
M. (lași), 2 lei; Kasner Arnold (Iași), 2 lei; Schorr Isidor (laşi), 2 lei; 
Goldon Mendel (Iaşi), 2 lei; Nacht Isac iaşi), 2 lei; Pineles Max (laşi) 
2 lei; Sebastian N. (lași), 2 lei; Scriban A. Sofia (laşi), 2 lei; Bernstei 
H. (laşi), 2 lei: Grigorescu Const. (Iaşi', 2 lei; Ştefănescu I. Stiet (Iași), 
2 lei; Vartic C. Elena (Iaşi), 2 lei; Mancaș Ana (laşi). 2 lei; Rosin Sofia 
(laşi), 2 lei; Lambrior I. Virgiliu (Bacâu), 2 lei; Iliescu Radu (Roşiorii 
de Vede), 2 lei; Predescu D (Măgura-Buzău,, 1 leu; Er Medianu (Co: 
cioc, gara Periş), 2 lei; Leon Silia ; Cocioc, gara Periş), 2 lei; Theodor 
Stănescu (şei de gară, Periş), 2 lei; Fimotescu Alex., învăţător (Brătu- 
leşti-Cocive), 1 leu; C-tin Cârstescu (Cocioc, gara Periş). 2 lei; loan Bă- 
nescu (com. Pisc); 1 leu: Alex. Popa (com. Pisc),1 leu; Alex. Bujoreanu, 
preot (Cocioc), 1 leu; Iosif Moldoveanu (Peris), 1 leu; Gh. Codrescu 
(Cocioc), 2 lei: N. C. Popescu (Cocioc), 2 lei; Petre Antonescu (Bucu- 
reşti). 2 lei; C. Eleiteriu (Bucureşti), 2 lei; St. Săvulescu (Bucureşti), 2 
lei; Cristescu A. Pană (Bucureşti), 2 lei; Ganciu Florian (Bucureşti), 2 
lei; N. Mihăilescu, înstitutor (București), 2 lei; Daniel Eliescu (Societ. 
Bustenari), 2 lei. 

Numărul membrilor înscriși cu începerea anului 1905 şi până în pre- 
zent este de 1240: iar veniturile societăţii, rot in acest timp. sunt. de 
3.840 lei şi 30 de bani. 

